จะเกิดอะไรขึ้นหากมนุษย์เราไม่เคลื่อนไหวเลย
ร่างกายของเมนุษย์ ถ้าไม่ใช้ ไม่ขยับ ไม่เคลื่อนไหวให้ส่วนต่างๆ ของร่างกายได้ทำหน้าที่อย่างครบถ้วน ก็จะทำให้ร่างกายหรืออวัยวะส่วนนั้น เสื่อมลง สูญเสียความสามารถหรือหน้าที่ไปจากการศึกษาในผู้ที่นอนเฉยๆ  ซึ่งพบมากในผู้ที่ป่วยเป็นอัมพฤกษ์ อัมพาต จากหลอดเลือดสมองแตกหรือตีบพบว่า ภายในระยะเวลา 3 สัปดาห์ สมรรถภาพการทำงานของหัวใจ และปอดลดลงร้อยละ 25 มวลกระดูกสูญเสียหรือ ลดลงประมาณร้อยละ 1 ต่อสัปดาห์ ภายในระยะเวลา 4-36 สัปดาห์  แต่ถ้าอยู่นิ่งไม่เคลื่อนไหวเลย มวลกระดูกจะเริ่มสูญเสียทันทีในวันนั้น ถ้ายังคงอยู่นิ่งไม่เคลื่อนไหวต่อไป อาจสูญเสียมวลกระดูกได้ถึงร้อยละ 50 นอกจากนี้ ขนาดของกล้ามเนื้อยังลดลงร้อยละ 10-20 ภายในระยะเวลา 1 เดือน  ซึ่งพบมากในผู้ที่ป่วยเป็นอัมพฤกษ์ อัมพาต จากหลอดเลือดสมองแตกหรือตีบ

ถ้าไม่เคลื่อนไหวร่างกายบางส่วน ปัญหาจะเกิดกับส่วนที่ไม่เคลื่อนไหวนั้น อย่างเช่น แขนหักต้องเข้าเฝือกไว้ประมาณ 6-8 สัปดาห์ ในท่างอศอก พบว่าเมื่อถอดเฝือกออกกล้ามเนื้อแขนส่วนนั้นจะลีบเล็กลง ข้อศอกไม่สามารถเหยียดออก ซึ่งจะพบมากในผู้สูงอายุ และบางรายอาจมีข้อยึดติดตลอดไป กรณีผู้ที่มีอายุมากขึ้นหรือสูงอายุที่ไม่ได้เคลื่อนไหวข้อไหล่ในบางทิศทางเป็นเวลานาน ก็จะไม่สามารถเคลื่อนไหวไปในทิศทางนั้นได้ เช่น ไม่ได้ยกหรือชูแขนขึ้นเหนือศีรษะเลย  บังเอิญต้องเอื้อมมือหยิบของบนหลังตู้หรือที่สูงเหนือศีรษะ ปรากฏว่าไม่สามารถทำได้  เพราะไหล่ติดจากการไม่เคลื่อนไหวในทิศทางนั้น ทำให้ยกแขนขึ้นเหนือศีรษะไม่ได้ จึงเอื้อมมือไปไม่ถึง
ออร์โธปิดิกส์ (ออร์โธปิดิกส์) - Orthopedics